สังคมข่าวหุ้นเล็กเซียวหงส์
หนังสือพิมพ์ข่าวหุ้นธุรกิจรายวัน กระบอกเสียงอิสระแห่งตลาดทุน ที่ได้รับความนิยมสูงสุดของประเทศ ฉบับประจำวันอังคารที่ 4 สิงหาคม พ.ศ. 2558 ดัชนีหุ้นไทยปิดตลาด 1,442.04 จุด เพิ่มขึ้น 1.92 จุด ด้วยมูลค่าซื้อขาย 31,095 ล้านบาทปรากฏว่า “เงินเฟ้อ” ติดลบต่อเนื่องเป็นเดือนที่ 7 แล้ว แต่ “กระทรวงพาณิชย์” ยืนขาสั่นบอกว่า “ไม่ใช่เงินฝืด” เอาเถอะแล้วแต่พ่อคุณทั้งหลายจะเอ่ยอ้างกันเถอะครับ
4 ส.ค. 2558

หนังสือพิมพ์ข่าวหุ้นธุรกิจรายวัน กระบอกเสียงอิสระแห่งตลาดทุน ที่ได้รับความนิยมสูงสุดของประเทศ ฉบับประจำวันอังคารที่ 4 สิงหาคม พ.ศ. 2558 ดัชนีหุ้นไทยปิดตลาด 1,442.04 จุด เพิ่มขึ้น 1.92 จุด ด้วยมูลค่าซื้อขาย 31,095 ล้านบาทปรากฏว่า “เงินเฟ้อ” ติดลบต่อเนื่องเป็นเดือนที่ 7 แล้ว แต่ “กระทรวงพาณิชย์” ยืนขาสั่นบอกว่า “ไม่ใช่เงินฝืด” เอาเถอะแล้วแต่พ่อคุณทั้งหลายจะเอ่ยอ้างกันเถอะครับ
****หุ้นAJD เกิดอาการเทขายออกมากันทันที หลังบริษัทแจ้งว่าได้ลงนามบันทึกข้อตกลงเบื้องต้น เพื่อศึกษาความเป็นไปได้การพัฒนากิจการขนส่งสินค้าและการค้าผ่านสื่ออิเล็กทรอนิกส์ (E-Commerce)กับ YTO Express Co.Ltd. ประเทศสาธารณรัฐประชาชนจีน…ทว่าเรื่องผิดปกติจริงๆ เพราะการแจ้งครั้งนี้เป็นการแจ้งเพื่อ “แก้ข่าวหรือกลบข่าว” เรื่องนี้หรือไม่ มันไม่เหมือนการแจ้งตลาดตามปกติ ที่สำคัญยังบอกว่าจะได้ข้อสรุปภายในปีนี้..ปัญหามันอยู่ที่ว่าเมื่อถึงปลายปีแล้ว ปรากฏว่า “ดีลเกิดไม่ดัน” ใครจะรับผิดชอบเนี่ย.!? โอ้ว…งานนี้คนซื้อเมื่อสัปดาห์ก่อนรวยเละครับ แต่คนที่เพิ่งเข้าเช้าวานนี้ (3 ส.ค.) ซวยกันไปละครับ แบบนี้เข้าข่ายใช้ข้อมูลภายใน (อินไซเดอร์) หรือ “รุมกินโต๊ะ” หรือไม่..เรียกว่า “ปิดจ๊อบ” กันไป ทว่าผู้เกี่ยวข้องอย่างก.ล.ต.-ตลท.น่าจะออกลูกแอ็คชั่นมากกว่านี้แล้วล่ะ..
****หุ้น ASIMAR มาอีกแล้ว “อาซิ้ม” มางวดนี้ โหดไม่น้อย ราคาเด้งมาเกือบ 20% แว่วมาว่ามี “ขาใหญ่” หลายก๊วนเวียนเทียนกันน่าดู…ขอเตือนไว้ว่า “ยืนดู” ดีกว่า..เพราะเดี๋ยวคงได้เห็น “เลือดสาด” กันเป็นแถวแน่
****หุ้น PSL งบไตรมาส 2/58 ออกมาขาดทุนกว่า 400 ล้านบาท ทำให้อดเป็นห่วงหุ้น TTA ไม่ได้ว่าจะเกิดชะตากรรมเดียวกันหรือไม่..สิ่งที่น่าจับตาคือ “ธุรกิจเมอร์เมด” จะช่วยเกื้อหนุนรายได้และกำไรของ TTA ได้มากน้อยแค่ไหน
****หุ้น  ADVANC ถือว่า “ขายหมู” หรือไม่ เพราะงบไตรมาส 2/58 กำไรกว่า 9,848 ล้านบาท มากกว่าโบรกเกอร์หลายแห่งที่ประเมินว่ากำไรจะอยู่แถว 9,100 ล้านบาท เรียกว่า “หักปากกาเซียน” กันเลยทีเดียว พร้อมปันผล 6.50 บาท ขึ้น XD วันที่ 11 ส.ค. 58 และที่น่าจับตาคือการแต่งตั้ง“กานต์ ตระกูลฮุน” เข้ามาเป็นกรรมการคนใหม่..ต้องบอกว่าไม่ธรรมดาจริงๆ ไม่เชื่อคอยดูต่อไปเหอะ..!?
****ปิดท้ายกันเช่นเคยกับ “ข่าวหุ้นออนทีวี-วิทยุ” เริ่มตั้งแต่เช้า  08.40-09.00 น. พบกันสดๆ กับ “Morning Star : หุ้นดาวเด่น” ที่จะมาอัพเดตตลาดหุ้นทั่วโลก เพื่อมองแนวโน้มตลาดหุ้นไทย โดย วิษณุ โชลิตกุล หัวหน้ากองบรรณาธิการข่าวหุ้นธุรกิจ และก่อนเปิดตลาดบ่าย 13.30-14.00 น. กลับมาพบกับรายการ “ข่าวหุ้น เจาะตลาด” ช่วงวันจันทร์-ศุกร์ ทางสถานีโทรทัศน์ดิจิตอลสปริงนิวส์ (ช่อง 19) และช่วงเปิดตลาดเช้า 10.00-11.00 น. พบกับ “Business Insight”  โดยทีมงานข่าวหุ้นธุรกิจและจีจีนิวส์ ทางสถานีวิทยุ FM 97.0 MHz การันตีข้อมูลข่าวสารแน่นเหมือนเดิม เพราะ “ทุกคำถามเรื่องหุ้น” หาคำตอบได้ที่ “ข่าวหุ้นธุรกิจ” เท่านั้น..!!